Prezentare de modă atipică. S-a defilat în uniforme vesele, adaptate pandemiei.
La Craiova, a fost prezentată o colecţie de uniforme medicale vesele şi adaptate pandemiei. Modelele au defilat pe podium în costume medicale. O uniformă medicală costă peste 250 de lei.
Te apucă anxietatea când te duci bolnav la spital și îi vezi pe medici în uniformele lor un pic prea sobre. Un creator de modă a găsit soluția. A făcut uniforme colorate, imprimate cu dovleci, pisici sau văcuțe. Bine… în zona COVID uniformele vor fi acoperite de echipamentul de protecție deja binecunoscut. Chiar și așa, Mihaela Popescu e unul dintre doctorii care vrea o uniformă mai… jucăușă.Mihaela Popescu, medic: "Beneficiem de o colecţie medicală care să ne dea plăcere să o purtăm, să ne dea confort şi nouă, şi pacientului bucuria că medicul este unul frumos.“Dana este profesor, dar uniformele medicale i-au atras atenţia şi… chiar invidia. Ar vrea ca şi dascălii să aibă asemenea uniforme. Între timp, speră ca medicii şi asistenţii să fie mai binevoitori în noile costume.Dana Cotfasă, spectator: "Ce frumos e când medicii ştiu să zâmbească şi cred că ar înveseli pacienţii cu culorile pe care le-ar vedea îmbrăcate.“Este pentru prima dată la un festival de modă când pe catwalk sunt arătate uniforme medicale.Diana Vîlnoiu, director comercial firmă de produse medicale: "Unele ţesături sunt foarte rezistente, cu fibră de cocos. Foarte rezistente la transpiraţie, la lucru intens, ceea ce-i ajută pe medici în perioada asta.“.